Opslae verwag oor onteiening
• Nuus • Opslae verwag oor onteiening
Die hof sal ingevolge nuwe grondbeleid die laaste sê hê oor die prys van eiendom wat onteien word.
'n Bepaling dat dié vergoeding geen wins vir die grondeienaar in die sak mag bring nie, gaan waarskynlik opslae in landboukringe veroorsaak.
Die Departement van Landbou, Bosbou en Visserye het egter 'n mandaat om by onderhandelinge oor 'n prys betrokke te raak met die oog op 'n ooreenkoms wat kan keer dat die saak in die hof beland.
Dié is van die voorstelle wat in 'n Witskrif oor Grondbeleid vir die Regering se omvattende Landelike ontwikkelingsprogram (CRDP) vervat is. Daarin word voorbrand vir onteiening gemaak. Dit is nie seker of dit die gewraakte Onteieningswet in geheel gaan vervang wat verlede jaar weens erge teenkanting onttrek is nie.
Nóg 'n voorstel is dat waardasies om vergoeding by onteiening te bepaal, die werk van die raad van grondsake by die Departement van Openbare Werke sal wees.
Die konsepdokument stipuleer dat die beginsel van gewillige koper en gewillige verkoper steeds sover moontlik sal geld, maar dat eiendom in die openbare belang onteien word indien nie tot 'n vergelyk gekom kan word nie.
Volledige berig in Landbouweekblad van 27 November 2009.
2009/11/24 09:24:21 PM
Wetie of hul omskrywing van "bates tov openbare belang" al meer omskrywend is nie. Maar indien nie, is dit nie net die landbou wat bang moet wees nie, maar alle besighede. Banke,myne, plase, ens. is mos als bates wat vir openbare belang dan onder hierdie nuwe wet bekom kan word deur die staat.
2009/11/24 06:50:33 AM
Myns insiens lei onredelike verwagtinge (beide staat en eienaars) en onrealistiese hoë en lae waardasies tot die oponthoud met grondhervorming. Die staatbestel het ook 'n gebrek aan sisteme en kundigheid om die proses te hanteer. Onteiening behoort meer formaliteit aan die proses te gee Boer - en trots daarop
2009/11/23 08:13:41 PM
Wat word bedoel met openbare belang? Grond word onteien en die kanse is baie goed dat die betrokke plaas in die drein af is, hoe gskied dit in openbare belang?
2009/11/23 07:35:39 AM
Sover ek weet het die regering nog altyd mense wat van hulle grond afgesit is "gehelp" met die trek.
Moet die beginsel nie nou verfyn word en persone wat nou afgesit word op 'n meer aanvaarbare wyse "gehelp" word met die verskywing na nuwe grond toe nie ?
Hoekom moet die persoon wat onteien word nog van sy eie kapitaal, wat hy gaan benodig om nuwe grond te koop, gebruik om vir die verskuiwing te betaal ?
Doen ons dit nie so menslik moontlik nie, gaan ons net met nog 'n generasie sit wat 'n wrok het teen die regering.